anders niet oic dat hij die houden soude van wande en van dake
sonder meer dair voe te gheven dat die goede op die tijt waren
ende laghen in alsulken state dat nyemant vanden gebuen de selve
goede en soude hebben willen aenveerden en besitten noch oic alnoch
en soude willen om niet op den comer d uut gaende dat oic de
voirs hjan onder schijne vanden beleide ende voniss vors heeft
aenveert den vors janne ontoghen ende voirts vercocht diverse
pchelen van beesten pden ende horenvee den voirs janne pperlic
en nyeman anders toebehoiren want alsoe hij seide hadde hij
de vors beesten selve vercregen ende gecocht behalven eene coe
die hem de vors wouter te huwelike over vii jair ende meer
gegeven heeft ende dander horenvee bijden voirs hn janne aeveerd
ende vercocht was vander selver coe gecomen en die hadde hij selve
opgevuedt pntende alle roenten in feyte geleghen te thoenen so hem
die werden ontkindt Hopende ende concludende hem die bekint of gethoent
dat de geleidde met zijnen vervolghe op de vors omberuerlike goede
verdoolt es desgelijcx op de vors beesten bij hem vercocht en dat
hij dairaff sculdich soude zijn restitucie te doene hem des getroesten
tot den rechte Dair tegen de voirs h jan hem verantwerden
sustineerde de contrarie bij diversen reden ende onder den anden
dat int jair voerleden als vander selver saken questie was alhier
inde banck voer meye ende scepen van loeven tuschen de voirs ptien
den selven hn janne alsdoen de voirs goede tot zijnder wettig schult
behoef aengewesen werden dat hij dien navolgen tselve vonisse
ter execucien hadde gestelt dat voe den voirs vonisse als de levinge
navolgende den beleide gedaen wert aldair waren ongedorsschen
wel tuschen de xxx ende xl mudden corens ende oic beesten pde
ende coyen die gecomen waren vanden goeden wouts brabants vors
dat die alsdoen goetgenoech waren om hjans wettighe gebreken
met coste ende come te verhalen soe verre hij tot volcomend execucie
hadde connen gecomen Mair de voirs jan hadde hem die belett
beide met dreygementen dat nyemant die en dorste copen en
oic bij ontvreemdene der selver goeden dat meer is als de vors
h jan hem des hadde beclaight voe de wethouden vanden voerleden
jaire wert dair inne so vre gepcedeert dat de vors van assent
geloofde dat hij den vors hn janne vernuegen ende contenten
soude van zijnen wettighen gebreken eer hij uut der stad gaen
soude en dat hij alsoe dairaff maicte zijn wettighe scult Seide
voirt dat onlanghs leden tuschen de voirs ptien van des saken
questie es geweest voe den raide vander stad Aldair de vors